เรื่องร้องเรียน (ร้องเรียน,ท่อระบายน้ำ,ความสะอาด) วันที่ 2023-08-04 07:30:08 — แขวงอนุสาวรีย์ เขตบางเขน จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660030982

อ้างอิง เลขที่รับแจ้ง 168980/65
กรณี ขอให้ตรวจสอบการประกอบกิจการจำหน่ายอาหารโดยไม่มีใบอนุญาตตามกฎหมาย และตรวจสอบการชำระภาษีของร้าน บริเวณร้าน(ไม่มีชื่อ)(ระบุชื่อร้านในเว็บไซต์ชื่อ ก๋วยเตี๋ยวเป็ดป้าวิไล) ซอยลาดปลาเค้า 66 แขวงอนุสาวรีย์ เขตบางเขน กรุงเทพมหานคร จุดสังเกตให้เดินทางเข้าซอยฯ มาประมาณ 200 เมตร จะพบกับร้านดังกล่าวอยู่บริเวณด้านขวามือ ลักษณะเป็นร้านเปิดโล่ง ปิดทึบ 1 ด้าน หลังคาเป็นเมทัลชีท ลักษณะเป็นร้านถาวร ขนาดร้านกว่า 100 ตารางวา เนื่องจากผู้ร้องแจ้งว่าร้านฯ มีการประกอบกิจการขายก๋วยเตี๋ยว มีการรับอาหารประเภทของคบเคี้ยวมาวางจำหน่ายบริเวณหน้าร้าน รวมถึงการให้รถเข็ญจำหน่ายสินค้ามาขายสินค้าบริเวณด้านหน้าร้าน ซึ่งเดิมร้านฯจะมีการเปิดให้บริการอยู่บริเวณด้านหน้าปากซอยฯ ขนาดร้านเดิมประมาณ 50 ตารางวา ซึ่งเปิดมาเป็นระยะเวลาเกือบ 10 ปี ต่อมาในช่วงต้นเดือนมกราคม 2563 ร้านได้ย้ายเข้ามาจำหน่ายภายในซอยฯ ซึ่งเป็นเขตพื้นที่อยู่อาศัยของประชาชน  โดยมีการเปิดให้บริการในช่วงเวลา 06.00-15.00 น. เว้นวันจันทร์ ซึ่งผู้ร้องแจ้งว่าร้านดังกล่าวมีการประกอบกิจการจำหน่ายอาหารโดยไม่มีใบอนุญาตตามกฎหมาย ประกอบกับพื้นที่ดังกล่าวเป็นพื้นที่ของชุมชนอยู่อาศัยไม่ควรที่จะมีการประกอบกิจการ ประกอบกับร้านอาจไม่มีการชำระภาษีตามกฎหมายร่วมด้วย เพราะไม่มีใบอนุญาติ จึงประสงค์ให้หน่วยงานที่เกี่ยวข้องเข้าไปดำเนินการตรวจสอบร้านฯ และดำเนินการบังคับตามกฎหมาย อีกทั้งผู้ร้องแจ้งว่าได้รับผลกระทบจากการประกอบกิจการของร้านดังกล่าวเป็นอย่างมาก อาทิ จากรถที่เข้ามาใช้บริการซึ่งส่งเสียงดังรบกวนจากการติดเครื่องยนต์ ควันรถ และร้านมีการวางถังขยะไว้บริเวณหน้าร้าน ซึ่งไม่ได้มีการกำจัดขยะทุกวัน และไม่มีระบบท่อระบายน้ำ ส่งผลให้เกิดหนูอาศัยอยู่เป็นจำนวนมาก โดยหนูเข้ามากัดสิ่งของภายในบ้านเรือน เกิดความเสียหาย และมีแมลงวันเป็นจำนวนมาก ซึ่งผู้ร้องได้รับผลกระทบเป็นอย่างมาก ประสบปัญหามาประมาณ 7 เดือนแล้ว เบื้องต้นเคยมีการแจ้งเรื่องไปยัง ฝ่ายสิ่งแวดล้อมสำนักงานเขตบางเขน ซึ่งทราบว่ามีการสั่งปิดร้านไปจำนวน 2 วัน และร้านได้กลับมาเปิดดังเดิม และมีการติดต่อแจ้งเรื่องไปยังกรุงเทพมหานคร หมายเลขสายด่วน 1555 จึงประสงค์ให้ทางหน่วยงานที่เกี่ยวข้องเข้าไปดำเนินการตรวจสอบ นั้น  // ปัจจุบัน ผู้ร้องแจ้งข้อมูลเพิ่มเติม คำร้องจาก Line PSC 1111--- (แจ้งข้อมูลเพิ่มเติม) #ร้องทุกข์ แจ้งได้รับความเดือดร้อนจากร้านก๋วยเตี๋ยวเป็ดซอยลาดปลาเค้า66 มาตลอด3 ปีกว่าแล้วที่ร้านมาตั้งขาย ให้ตรวจสอบว่าร้านมีใบอนุญาตประกอบกิจการหรือไม่ เจ้าหน้าที่ฝ่ายสิ่งแวดล้อมเขตบางเขนปฏบัติหน้าที่ไม่โปร่งใส ทำให้บ้านพักอาศัยที่อยู่ใกล้เคียงร้าน ได้รับผลกระทบได้รับความเดือดร้อน แจ้งไปก็ดีขึ้น 2-3 วันแล้วก็เคยได้รับคำตอบคือ ร้านเปิด แค่ 3-4 โต๊ะเอง แต่ความจริงไม่ใช่

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata